  Виталий Пронин Удмуртилэн Тӧроезлэн администрациезлэн кивалтӥсез Сергей Смирнов пиналъёслы патриотической мылкыд пыӵатон сярысь вераськиз Совето Союзысь Героен, генерал-лейтенантэн Юрий Бабанскиен. Удмуртиын ортчиз солэн призэз понна боксъя ӵошатскон. Сергей Смирнов вераз: Удмуртиын 2020-тӥ арысен бадӟым саклым висъяське пиналъёслы вордскем музъемез яратон мылкыд пыӵатонлы. Ортчытъясько трос ужрадъёс, пиналъёсын ужась организациосты одӥг ӧре огазеяны пӧрмиз. Туспуктэм Udmurt.ru сайтысь.— Ми понна валтӥсез — ужрадъёс ялан мед ортчылозы. Пичи гуртъёсысь нылпиос но мед быгатозы асьсэды возьматыны. Пинал спортсменъёс, шоркаре вуыса, асьсэды зэмос чемпионъёсын шӧдо, соку ик валало спортлэсь кулэлыксэс но шонер сюрес вылын сылэмзэс, — шуэ Сергей Смирнов. Юрий Бабанский вылӥ дунъяз улосмылэсь та удысъя ужамзэ но ӵектӥз амалъёсмес мукет улосвылъёслы но возьматыны. Теги: бокс спорт  